*Diákolimpia Junior Tábor*

**-továbbiakban Tábor-**

**Általános Szerződési Feltételek**

1. **Általános információk**

**1. Szervező adatai**

Neve: Heves Megyei Diák- és Szabadidősport Egyesület

Rövidített neve: HMDSZSE

székhelye: 3300 Eger, Dobó tér 6/A

Cégjegyzékszám: 00 18 504097

Adószám: 18504097-1-10

**2. Táborvezető elérhetőségei:**

Név: Kátai Zsolt

Telefonszám: 06-20/56-11-269

E-mail: kataizs@yahoo.com

1. **Az ÁSZF célja, tárgya, személyi és időbeli hatálya**
2. Az Általános Szerződési Feltételek (ÁSZF) célja azon általános feltételek rögzítése, melyek részévé válnak a Szervező és a Szervező által működtetett Tábor résztvevői, illetve törvényes képviselőik között létrejött jogviszonyoknak.
3. Az ÁSZF tárgyi hatálya Szervezőnek a jelen ÁSZF alapján nyújtott táboroztatások szervezésére és lebonyolítására terjed ki.
4. Az ÁSZF személyi hatálya alá tartoznak: a Szervező, Táborvezető, Táboroztató, a Táborozó és a Táborozó törvényes képviselői.
5. **A jelentkezés menete, szerződéskötés**
6. A Tábor napközis tábor.
7. A Szervező részvételi lehetőséget biztosít a Táborban a jelentkezés során megjelölt kiskorú gyermek(ek) számára a megjelölt időpontban.
8. A részvétel feltétele, hogy a Törvényes képviselő a jelen ÁSZF-ben foglaltakat maradéktalanul elfogadja, melyet a jelentkezési lap kitöltésével tanúsít, továbbá a Tábor megkezdéséhez szükséges valamennyi dokumentumot (a gyermek egészségügyi állapotára vonatkozó EÜ nyilatkozat, Szülői hozzájáruló nyilatkozat) a Szervező részére eljuttatja, valamint a turnus díját befizeti a Szervező részére a jelentkezés véglegezésekor.
9. A Szervező és a Táborozó, illetve a Táborozó Törvényes képviselője közötti jogviszony – Szerződés – a Tábor a jelentkezési lap kitöltésével, és a jelentkezés Szervező részéről történő elfogadásával jön létre, de a részvétel feltétele a részvételi díj megfizetése. Szervező fenntartja magának a jogot, hogy a részvételi díj befizetéséig elálljon a Szerződéstől, ebben az esetben a Szerződés teljesítés nélkül megszűnik.
10. A jelentkezési lap kitöltésével a Táborozó, illetve Törvényes képviselője tanúsítja az ÁSZF, az Adatkezelési Tájékoztató, a Tábor programjának és Házirendjének megismerését és elfogadását. Szervező a jelentkezés elfogadását írásban (emailben, vagy papír alapon) igazolja vissza.
11. **A felek jogai és kötelezettségei**
12. Szervező köteles a Tábort a meghirdetettek szerint megrendezni.
13. A törvényes képviselő jogosult a Szerződést azonnali hatállyal felmondani, amennyiben Szervező nem teljesíti a vállalt szolgáltatást.
14. A Szervező jogosult a Szerződést azonnali hatállyal felmondani és a szolgáltatások nyújtását megtagadni, amennyiben:

* Táborozó a Házirendet súlyosan megszegi;
* Táborozó fenyegető, sértő vagy más elfogadhatatlan viselkedést tanúsít.

1. Táborozó köteles betartani a Házirendet és követni a táborozás során neki adott utasításokat. A Házirend megszegéséből és a fenti utasítások betartásának elmulasztásából fakadó sérülésért, vagyoni és nem vagyoni károkért a Táborozó, illetve Törvényes képviselője felelős.
2. A Tábor során használt eszközök és helyiségek nem rendeltetésszerű használatából eredő károkat a kárt okozó Táborozó Törvényes képviselője köteles megtéríteni. Több Táborozó által közösen okozott ilyen kárért az érintett Törvényes képviselők egyetemlegesen felelnek.
3. A tábor területére bevitt, nem az arra kijelölt helyen elhelyezett értéktárgyakért a szervező nem vállal felelősséget.
4. Szervező jogosult a Táborban kép- és hangfelvételt készíteni és azokat felhasználni, az Adatkezelési tájékoztatóban foglaltak szerint.
5. A Házirendben megjelölt érkezési időben a Törvényes képviselő vagy felnőtt kísérő a Táborozót a Tábor programjainak megfelelő öltözetben a Tábor képviselőjének átadja, és a Tábor napi programjának befejezésekor, a Házirendben megjelölt időben maga vagy általa korábban írásban megjelölt kísérő átveszi.
6. A Törvényes képviselő kötelezettséget vállal arra, hogy a Tábor első napján 4 napnál nem régebbi Törvényes képviselői egészségügyi nyilatkozattal bizonyítja annak tényét, hogy a Táborozó a táborozáshoz megfelelő egészségügyi állapotban van. A Törvényes képviselő tudomásul veszi, hogy a Szervező nem vállalja az egyedi gondoskodást, illetve folyamatos felügyeletet igénylő Táborozók táboroztatását. Amennyiben a jelen pontban foglalt kérdésekben a Törvényes képviselő előzetesen nem, vagy nem teljeskörűen, illetve a valóságnak nem megfelelően tájékoztatja a Szervezőt, úgy a Szervezőt semmiféle felelősség nem terheli.
7. Amennyiben a Tábor ideje alatt a résztvevő Táborozó megbetegszik, a Törvényes képviselő köteles ennek tényéről a Tábor képviselőjét haladéktalanul értesíteni és a Táborozót annak teljes gyógyulásáig a Táborba nem viheti. Amennyiben a Táborozónak a Tábor programja alatti felügyeletét ellátó személy a Táborozó megbetegedését észleli, a Szervező haladéktalanul értesíti a Törvényes képviselőt, aki köteles a Táborozót a Táborból elvinni.
8. A Szervező a Táborozó felügyeletéért felelősséget vállal, amely azonban nem terjed ki olyan esetekre, melyek a felügyelet körén kívül esnek (pl: ruhaszakadás stb.) vagy olyan esetekre, amikor a Táborozó az őt felügyelő felnőtt utasításait megtagadja.
9. Mind a Táborozó, mind a Törvényes képviselő köteles betartani a táborhelyszín szabályzatait, a Tábor házirendjét, valamint a csoportot irányító tábori személyzet utasításait.
10. **A szolgáltatás díja, a fizetés menete**
11. A Szolgáltatás díja a Jelentkezési lapon és a Tábor részletes leírásánál feltüntetett díj.
12. Fizetés módja:

* készpénzben a Szervezőnél;
* átutalással a Szervező által meghatározott bankszámlára.

1. Készpénzes fizetés esetén a befizetéskor a Szervező részéről befizetési pénztárbizonylat kerül kiállításra. A tábor részvételi díjának kifizetéséről a Szervező számlát állít ki, melyet a Törvényes képviselő részére pdf formátumban eljuttat.
2. **Lemondás, módosítás**
3. A Szervező lehetőséget biztosít a Törvényes képviselő számára, hogy a részvételi szándékát módosítsa, a Táborban történő részvételt lemondja. A részvétel lemondása, illetve módosítása az alábbiak szerint történhet:

* Amennyiben a Törvényes Képviselő a **Tábor kezdőnapja előtt legalább 14 nappal** lemondja a Táborozó részvételét, a Szervező a Tábor díjának teljes összegét visszafizeti a Törvényes Képviselőnek. Amennyiben a lemondási szándékot a Törvényes Képviselő a fenti időpontnál később jelzi, a Szervezőt a Tábor teljes díja megilleti.
* A Szervező fenntartja a jogot, hogy a Tábort (kevés jelentkező vagy más ok miatt) lemondja. Ebben az esetben a meghiúsult Táborra a Törvényes Képviselő által már megfizetett díjat a Szervező visszafizeti. (A Tábor 20 fő részvétele felett indul csak el.)
* Amennyiben a gyermek – orvos által igazolt – betegsége miatt nem tudja megkezdeni a táborozást, a Szervező lehetőséget nyújthat az adott nyáron egy későbbi turnusban történő részvételre, amennyiben a jelentkezők száma alapján erre lehetősége van. Az ilyen okból meghiúsult táborozás esetén Szervező nem köteles visszafizetni a táborozás díját.
* Amennyiben a Tábor megkezdését követően betegség vagy egyéb ok miatt a Táborozó további részvétele meghiúsul, a Szervező nem köteles visszafizetni a táborozás arányos díját, de felajánlhatja a kiesett napok pótlását egy későbbi turnusban.
* A Tábor meghiúsulása esetén a Szervező lehetőséget kínálhat fel egy későbbi turnusban történő részvételre, amely lehetőséget a Törvényes Képviselő nem köteles elfogadni, és kérheti a díj visszafizetését.
* A felek megállapodnak abban, hogy lemondásként, módosításként kizárólag írásos (levélben vagy e-mailben küldött) értesítést fogadnak el.

1. **Panaszkezelés**
2. Amennyiben a felhasználónak a nyújtott szolgáltatásokkal kapcsolatban panasza van, úgy azt e-mail útján Szervező részére jelentheti be.
3. Szervező a panaszt kivizsgálja és annak eredményéről legkésőbb 30 napon belül tájékoztatja Panasztevőt. Amennyiben a Panasztevő a panasz kezelésével nem elégedett, úgy békéltető testülethez fordulhat.
4. A békéltető testület eljárásának feltétele, hogy a Panasztevő megkísérelje rendezni a vitát közvetlenül a Szervezővel, ennek eredménytelensége esetén lehet igénybe venni a békéltetést. A testület hatáskörébe tartoznak a szolgáltatások igénybevételével kapcsolatos fogyasztói jogviták. A jogvita esetén a Szervező székhelye szerint illetékes békéltető testület: Békéltető Testület

(Cím: 3300 Eger, Hadnagy utca 6. földszint, Tel: +36 36 416-660/105 mellék, E-mail: bekeltetes@hkik.hu)

1. **Záró rendelkezések**
2. Szervező a személyes adatok kezelését az Adatvédelmi Tájékoztatóban foglaltak szerint végzi, mely a Tábor honlapján elérhető.
3. A jelen Általános Szerződési Feltételekben nem szabályozott kérdésekben a Polgári Törvénykönyv, illetve a vonatkozó egyéb magyar jogszabályok rendelkezései az irányadóak.